DOI: 10.14457/cu.the.2010.1221
title: การพัฒนาแนวทางการกำหนดตำแหน่งติดตั้งกล้องโทรทัศน์วงจรปิด

description: ปัจจุบันกล้องโทรทัศน์วงจรปิด (Close circuit television) เป็นอุปกรณ์ที่มีความสำคัญในระบบรักษาความปลอดภัย โดยทั่วไปการออกแบบตำแหน่งจุดติดตั้งกล้องโทรทัศน์วงจรปิด มักดำเนินการโดยผู้ออกแบบและมาจากประสบการณ์ของแต่ละบุคคล และยังขาดมาตรฐานการออกแบบตำแหน่งติดตั้งกล้องโทรทัศน์วงจรปิดที่ชัดเจน การศึกษาวิจัยครั้งนี้ จึงมีวัตถุประสงค์เพื่อศึกษาตำแหน่งจุดติดตั้งและคุณสมบัติของเลนส์ของกล้องโทรทัศน์วงจรปิด ที่มีความเหมาะสมไปกับแต่ละพื้นที่ การวิจัยนี้เป็นการวิจัยเชิงทดลอง มีพื้นที่ทดลอง 2 ส่วน คือ พื้นที่ภายนอก 3 พื้นที่ ได้แก่ 1. พื้นที่บริเวณลานจอดรถข้างหอประชุม 2. พื้นที่บริเวณประตูทางเข้ามหาวิทยาลัย ติดอาคารนารถ โพธิประสาท 3. พื้นที่บริเวณทางเข้า-ออก อาคารนารถ โพธิประสาท และพื้นที่ภายใน 3 พื้นที่ ได้แก่ 1. พื้นที่บริเวณทางเดินใน 2. พื้นที่บริเวณโถงหน้าลิฟท์ 3. พื้นที่บริเวณโรงอาหาร โดยเลือกอาคารนารถ โพธิประสาท เป็นกรณีทดลอง ในการทดลองได้กำหนดจุดติดตั้งที่แตกต่างกัน 3 ตำแหน่งและทดลองด้วยเลนส์ 2 ขนาด คือ 3.5 มม.และ 8 มม. เพื่อให้ได้ภาพมาคำนวณหาปริมาตรพื้นที่ที่กล้องโทรทัศน์วงจรปิดสามารถครอบคลุม และสัดส่วนของวัตถุที่ต้องการจับภาพเทียบกับขนาดของภาพบนจอ จากผลศึกษาพบว่า จุดติดตั้งบริเวณตำแหน่งมุมพื้นที่โถงลิฟท์ ด้วยเลนส์ขนาด 3.5 มม. จะครอบคลุมปริมาตรพื้นที่เป็นสัดส่วน 81.46% และให้ภาพที่มีขนาดความสูงคิดเป็นสัดส่วน 36.05% ได้ภาพเหมาะกับการตรวจจับ และตำแหน่งกึ่งกลาง ด้วยเลนส์ขนาด 3.5 มม.ครอบคลุมปริมาตรพื้นที่ 37.52% และให้ภาพคิดเป็น 39.53% เป็นภาพที่เหมาะกับแบบตรวจจับ และเลนส์ขนาด 8 มม. ครอบคลุมปริมาตรพื้นที่ 37.96 และให้ภาพเป็น 68.60% เหมาะกับการดูแบบแยกแยะ บริเวณตำแหน่งกึ่งกลางพื้นที่โถงลิฟท์ ด้วยเลนส์ขนาด 8 มม. ครอบคลุมปริมาตรพื้นที่ 12.60% และให้ภาพ 79.07% เหมาะกับการดูแบบแยกแยะ จุดติดตั้งบริเวณตำแหน่งมุมพื้นที่ทางเดิน ด้วยเลนส์ขนาด 3.5 มม. ครอบคลุมปริมาตรพื้นที่เป็น 64.38% และให้ภาพ 38.37% เหมาะกับการดูแบบตรวจจับและตำแหน่งกึ่งกลางด้วยเลนส์ขนาด 3.5 มม. ครอบคลุมปริมาตรพื้นที่เป็น 59.31% และให้ภาพ 37.21% เหมาะกับการดูแบบตรวจจับ และเลนส์ขนาด 8 มม. ครอบคลุมปริมาตรพื้นที่ 28.67% และให้ภาพ 62.79% เหมาะกับการดูแบบแยกแยะ บริเวณตำแหน่งกึ่งกลางพื้นที่โถงลิฟท์ ด้วยเลนส์ขนาด 8 มม. ครอบคลุมปริมาตรพื้นที่เป็น 20.53% และให้ภาพ 58.14% เหมาะกับการดูแบบแยกแยะ จุดติดตั้งบริเวณตำแหน่งมุมพื้นที่โรงอาหาร ด้วยเลนส์ขนาด 3.5 มม.ครอบคลุมปริมาตรพื้นที่เป็นสัดส่วน 68.74% และให้ภาพ 37.21% เหมาะกับการดูแบบตรวจจับ และตำแหน่งกึ่งกลาง ด้วยเลนส์ขนาด 3.5 มม. ครอบคลุมปริมาตรพื้นที่เป็นร้อยละ 42.97 และให้ภาพร้อยละ 37.21 เหมาะกับการดูแบบตรวจจับ และเลนส์ขนาด 8 มม. ครอบคลุมปริมาตรพื้นที่เป็นสัดส่วน 35.18% และให้ภาพร้อยละ 68.60% เหมาะกับการดูแบบแยกแยะ บริเวณตำแหน่งกึ่งกลางพื้นที่โรงอาหาร ด้วยเลนส์ขนาด 8 มม. ครอบคลุมปริมาตรพื้นที่เป็น 18.60% และให้ภาพ 72.09% เหมาะกับการดูแบบแยกแยะ จุดติดตั้งบริเวณตำแหน่งมุมพื้นที่ประตูทางเข้าออกพื้นที่ ด้วยเลนส์ขนาด 3.5 มม. ครอบคลุมปริมาตรพื้นที่เป็น 75.17% และให้ภาพ 27.91% เหมาะกับการดูแบบตรวจจับ และตำแหน่งกึ่งกลาง ด้วยเลนส์ขนาด 3.5 มม. ครอบคลุมปริมาตรพื้นที่เป็น 50.00% และให้ภาพ 27.91% เหมาะกับการดูแบบตรวจจับ และเลนส์ขนาด 8 มม. ครอบคลุมปริมาตรพื้นที่เป็น 38.55% และให้ภาพ 60.47% เหมาะกับการดูแบบแยกแยะ บริเวณตำแหน่งกึ่งกลางพื้นที่ทางเข้าออกพื้นที่ด้วยเลนส์ขนาด 8 มม. ครอบคลุมปริมาตรพื้นที่เป็น 29.57%และให้ภาพ 60.47% เหมาะกับการดูแบบแยกแยะ จุดติดตั้งบริเวณตำแหน่งมุมพื้นที่เข้าออกอาคาร ด้วยเลนส์ขนาด 3.5 มม. ครอบคลุมปริมาตรพื้นที่เป็น 54.40% และให้ภาพ 24.42% เหมาะกับการดูแบบตรวจจับและตำแหน่งกึ่งกลางด้วยเลนส์ขนาด 3.5 มม.ครอบคลุมปริมาตรพื้นที่เป็น 46.24% และให้ภาพ 27.91% กับการดูแบบตรวจจับ และเลนส์ขนาด 8 มม. ครอบคลุมปริมาตรพื้นที่เป็น 25.75 และให้ภาพที่ 53.49% เหมาะกับการดูแบบแยกแยะ บริเวณตำแหน่งกึ่งกลางพื้นที่ทางเข้าออกอาคาร ด้วยเลนส์ขนาด 8 มม. ครอบคลุมปริมาตรพื้นที่เป็น 13.89% และให้ภาพที่ 53.49% เหมาะกับการดูแบบแยกแยะ จุดติดตั้งบริเวณตำแหน่งมุมพื้นที่ลานจอดรถ ด้วยเลนส์ขนาด 3.5 มม.ครอบคลุมปริมาตรพื้นที่เป็น 84.38% และให้ภาพ 25.58% เหมาะกับการดูแบบตรวจจับ และตำแหน่งกึ่งกลาง ด้วยเลนส์ขนาด 3.5 มม.ครอบคลุมปริมาตรพื้นที่เป็น 77.65% และให้ภาพ 27.91% เหมาะกับการดูแบบตรวจจับ และเลนส์ขนาด 8 มม. ครอบคลุมปริมาตรพื้นที่เป็น 80.28% และให้ภาพ 51.16% เหมาะกับการดูแบบแยกแยะ บริเวณตำแหน่งกึ่งกลางพื้นที่ลานจอดรถ ด้วยเลนส์ขนาด 8 มม. ครอบคลุมปริมาตรพื้นที่เป็น 74.57% และให้ภาพ 55.81% เหมาะกับการดูแบบแยกแยะ การศึกษานี้มีข้อสรุปว่า จุดติดตั้งและขนาดของเลนส์มีผลต่อปริมาตรพื้นที่ครอบคลุมมากในกรณีที่มีพื้นที่แคบ และขนาดของเลนส์มีผลมากกับพื้นที่กว้าง เช่น ลานจอดรถ โรงอาหาร ทางเดินยาว และมีข้อเสนอแนะว่าในพื้นที่โถงลิฟท์ ควรติดตั้งกล้องโทรทัศน์วงจรปิดที่ตำแหน่งมุมด้วยเลนส์ 8 มม. เพื่อให้ได้ภาพแบบแยกแยะและครอบคลุมทางเข้าออกโถงลิฟท์ พื้นที่ทางเดินในอาคาร ควรติดตั้งที่ตำแหน่งมุมด้วยเลนส์ 3.5 มม. เพื่อให้ได้ภาพแบบตรวจจับและครอบคลุมทางสัญจร พื้นที่โรงอาหาร ควรติดตั้งกล้องโทรทัศน์วงจรปิดที่ตำแหน่งมุมด้วยเลนส์ 3.5มม. เนื่องจากเป็นพื้นที่เปิดเน้นการดูความเคลื่อนไหวได้พื้นที่มากที่สุด พื้นที่ประตูทางเข้าออก มหาวิทยาลัย ควรติดตั้งที่ตำแหน่งมุมด้วยเลนส์ 8มม. เพื่อให้ได้ภาพแบบแยกแยะและครอบคลุมประตูเข้าออก พื้นที่ทางเข้าออก อาคาร ควรติดตั้งกล้องโทรทัศน์วงจรปิดที่ตำแหน่งมุมด้วยเลนส์ 3.5 มม. เพื่อให้ได้ภาพแบบตรวจจับ พื้นที่ลานจอดรถ ควรติดตั้งที่ตำแหน่งกึ่งกลางด้วยเลนส์ 8 มม. เพื่อให้ได้ภาพแบบแยกแยะและครอบคลุมช่องจอดทั้งสองฝั่ง เพื่อให้เกิดความเหมาะสมและคุ้มค่าในการลงทุนระบบมากที่สุด